Gaza (Prowins)

Det Gaza Prowins (üüb Portugiisk: Província de Gaza [ˈga.zɐ]) as en prowins uun de aafrikoons stoot Mosambik. At prowins leit uun a süüdwaast faan’t lun. Det as efter en swaasi höödling, Gaza, neemd, diar uun a 19. juarhunert lewet. Uun a nuurdwaast leit det Masvingo Prowins faan Simbabwe, uun a nuurd leit det Manica Prowins, uun a uast det Inhambane Prowins, uun a süüd det Maputo Prowins an uun a waast lei dön Limpopo an Mpumalanga Prowinsen faan Süüdaafrika. At prowins hee 1.446.654 lidj (2017)Mozambique, citypopulation.de. At hoodsteed faan't prowins as Xai-Xai.

Geografii

Geograafisk Laag
De Süüdelk Kiarkreis gungt troch a maden faan Gaza Prowins. 

Lunskap
Laguuunen
Gaza Prowins hee laguunen, wat mä öler prowinsen diald wurd. Tau san det Chuali Laguun an det Uembje Laguun, wat mä Maputo Prowins diald wurd. En öler as det Marrangua Laguun. En letj dial faan a uastaanj faan't laguun wurt mä Inhambane Prowins diald.

Natschunaalparken
At prowins hee tau natschunaalparken: de Banhine Natschunaalpark, wat uun a maden faan't prowins lei and de Limpopo Natschunaalpark, wat uun a waast lei an en grens mä de Kruger Natschunaalpark faan Süüdaafrika dialt. En letj dial faan a nuurd as dial faan't de Zinave Natschunaalpark, wat för't miast uun det Inhambane Prowins leit. 

Struumer
De Limpopo Struum leept troch't prowins iin uun det Atlantik nai bi Xai-Xai. De Chagane Struum bildet dial faan't uastgrens an leept iin uun de Limpopo Struum. De Save Struum bildet at grens mä Manica Prowins uun a nuurd.

Steeden
Steeden uun't prowins san: Xai-Xai, Chokwé, Massingir an Chicualacuala.

Indialing faan Ferwalting
Gaza Prowins hee ian steed (Xai-Xai) an tretanj distrikten.

 #  Nööm  Grate (km²)  Lidj (2017)  Hoodsteed 1  Bilene  2157  150.554   Macia 2  Chibuto  5653  220.980  Chibuto 3  Chicualacuala  11.393  27.456  Chicualacuala 4  Chigubo  14.864  23.247  Dindiza 5  Chókwè  2466  240.244  Chókwè 6  Chongoene  747  121.495  Chongoene  7  Guijá  4207  93.928  Caniçado 8  Limpopo  1119  152.053  Nuvunguene 9  Mabalane  9107  43.883  Mabalane 10  Manjacaze  3797  140.588  Manjacaze 11  Mapai  6682  29.833  Mapai 12  Massagena  7481  21.965  Massangena 13  Massingir  5893  37.300  Massingir

Befölkring
At wiar folksteelingen uun 2017, 2007, 1997 an 1980. Efter't folksteeling faan 2007, wiar 552.249 faan a lidj uun't prowins karmen an 684.035 wüfhöödInstituto Nacional Estatística, Indicadores Sócio Demográficos Província de Gaza 2007..

 Folksteeling 1980The Statesman's Yearbook 1987-1988, s. 874. Folksteeling 1997Instituto Nacional Estatística, Indicadores Sócio Demográficos Província de Gaza 2007. Folksteeling 2007Instituto Nacional Estatística, Indicadores Sócio Demográficos Província de Gaza 2007. Folksteeling 2017 990.900  1.116.903  1.236.284  1.446.654

Histoore
Det Gaza Prowins wurd 1946 üüs det Gaza Distrikt grünjlaanjen. Det wiar iar dial faan det Lourenço Marques Distrikt.

Weblinks
 Websidj faan't Regiaring faan't Prowins

Kwelen

Kategorie:Prowins uun Mosambik